Document ID: 32001D0172

Απόφαση της Επιτροπής
της 1ης Μαρτίου 2001
σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο και την κατάργηση της απόφασης 2001/145/EΚ
[κοινοποιηθείσα υπό τον αριθμό Ε(2001) 681]
(Κείμενο που παρουσιάζει ενδιαφέρον για τον ΕΟΧ)
(2001/172/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
Εκτιμώντας τα ακόλουθα:
(1) Στο Ηνωμένο Βασίλειο εκδηλώθηκαν εστίες αφθώδους πυρετού.
(2) Η κατάσταση ως προς τον αφθώδη πυρετό σε ορισμένα μέρη του Ηνωμένου Βασιλείου ενδέχεται να θέσει σε κίνδυνο το ζωικό κεφάλαιο άλλων κρατών μελών και των απαλλαγμένων από τη νόσο περιοχών του Ηνωμένου Βασιλείου λόγω του εμπορίου ζώντων δίχηλων ζώων και ορισμένων από τα προϊόντα τους.
(3) Το Ηνωμένο Βασίλειο έχει λάβει μέτρα στο πλαίσιο εφαρμογής της οδηγίας 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού(4), όπως τροποποιήθηκε τελευταία από την οδηγία 92/380/ΕΟΚ της Επιτροπής(5), και επίσης θέσπισε περαιτέρω μέτρα στις πληγείσες περιοχές, ειδικότερα απαγόρευση μετακίνησης ευπαθών ζώων που επιβάλλεται στη Μεγάλη Βρετανία.
(4) Η κατάσταση της νόσου σε ορισμένα μέρη του Ηνωμένου Βασιλείου απαιτεί ενίσχυση των μέτρων ελέγχου για τον αφθώδη πυρετό, που έχει λάβει το Ηνωμένο Βασίλειο, με τη λήψη πρόσθετων κοινοτικών προστατευτικών μέτρων.
(5) Εν αναμονή της συνεδρίασης της μόνιμης κτηνιατρικής επιτροπής και σε συνεργασία με το οικείο κράτος μέλος, η Επιτροπή έλαβε προσωρινά μέτρα με την έκδοση της απόφασης 2001/145/ΕΚ, της 21ης Φεβρουαρίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο(6).
(6) Προκειμένου να προσαρμοστούν τα μέτρα στη σημερινή επιδημιολογική κατάσταση, είναι αναγκαίο να θεσπιστούν ορισμένα προστατευτικά μέτρα και να καταργηθεί η απόφαση 2001/145/EΚ.
(7) Η κατάσταση θα επανεξεταστεί κατά τη συνεδρίαση της μόνιμης κτηνιατρικής επιτροπής που είναι προγραμματισμένη για Μάρτιο 2001, και τα μέτρα θα προσαρμοστούν εφόσον κριθεί αναγκαίο.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την επιφύλαξη των μέτρων που λαμβάνει το Ηνωμένο Βασίλειο στο πλαίσιο της οδηγίας 85/511/ΕΟΚ του Συμβουλίου, το Ηνωμένο Βασίλειο πρέπει να διασφαλίσει τα εξής:
1. Δεν μετακινούνται ζώντα βοοειδή, αιγοπρόβατα, χοίροι, και άλλα δίχηλα ζώα μεταξύ των τμημάτων εκείνων της επικράτειάς του, τα οποία αναγράφονται στα παραρτήματα Ι και ΙΙ·
2. Δεν αποστέλλονται από, ούτε μετακινούνται μέσω των τμημάτων εκείνων της επικράτειάς του, τα οποία αναγράφονται παραρτήματα Ι και ΙΙ, ζώντα βοοειδή, αιγοπρόβατα, χοίροι και άλλα δίχηλα ζώα·
Με την επιφύλαξη της απαγόρευσης μετακίνησης ευπαθών ζώων εντός και μέσω της Μεγάλης Βρετανίας που επιβλήθηκε από τις αρμόδιες αρχές του Ηνωμένου Βασιλείου και κατά παρέκκλιση των διατάξεων της πρώτης παραγράφου, οι αρμόδιες αρχές μπορούν να επιτρέπουν την άμεση και άνευ διακοπής διαμετακόμιση δίχηλων ζώων από τις περιοχές που αναγράφονται στα παραρτήματα Ι και ΙΙ μέσω κύριων οδικών και σιδηροδρομικών αξόνων.
3. Στα υγειονομικά πιστοποιητικά που προβλέπονται στην οδηγία 64/432/ΕΟΚ του Συμβουλίου(7), όπως τροποποιήθηκε τελευταία από την οδηγία 2000/20/ΕΚ(8), τα οποία συνοδεύουν ζώντα βοοειδή και χοίρους, και στην οδηγία 91/68/ΕΟΚ του Συμβουλίου(9), όπως τροποποιήθηκε τελευταία από την απόφαση 94/953/ΕΚ της Επιτροπής(10), τα οποία συνοδεύουν ζώντα αιγοπρόβατα που παραδίδονται προς μεταφορά από τμήματα της επικράτειας του Ηνωμένου Βασιλείου που δεν εμφαίνονται στα παραρτήματα Ι και ΙΙ προς άλλα κράτη μέλη, αναγράφεται η ακόλουθη πρόταση: "Ζώα ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
4. Στα υγειονομικά πιστοποιητικά που συνοδεύουν δίχηλα ζώα, εκτός εκείνων που καλύπτονται από τα πιστοποιητικά που αναφέρονται στην παράγραφο 3, τα οποία παραδίδονται προς μεταφορά από τμήματα της επικράτειας του Ηνωμένου Βασιλείου που δεν εμφαίνονται στα παραρτήματα Ι και ΙΙ, προς άλλα κράτη μέλη, αναγράφεται η ακόλουθη πρόταση:"Ζώντα δίχηλα ζώα ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
5. Η μετακίνηση προς άλλα κράτη μέλη ζώων τα οποία συνοδεύονται από υγειονομικά πιστοποιητικά και αναφέρονται στις παραγράφους 3 και 4 επιτρέπεται μόνο μετά την παρέλευση τριών ημερών από προηγούμενη ειδοποίηση που διαβιβάζεται από την τοπική κτηνιατρική αρχή προς την κεντρική και την τοπική κτηνιατρική αρχή του κράτους μέλους προορισμού.
Άρθρο 2
1. Το Ηνωμένο Βασίλειο δεν επιτρέπει την αποστολή νωπού κρέατος βοοειδών, αιγοπροβάτων, χοίρων και άλλων δίχηλων ζώων από τα τμήματα εκείνα της επικράτειάς του τα οποία αναγράφονται στο παράρτημα Ι, ή που προέρχεται από ζώα που κατάγονται από τα εν λόγω τμήματα του Ηνωμένου Βασιλείου.
2. Οι απαγορεύσεις της παραγράφου 1 δεν ισχύουν για:
α) νωπά κρέατα που παρήχθησαν πριν από την 1η Φεβρουαρίου 2001, υπό τον όρο ότι τα κρέατα αυτά έχουν σαφώς ταυτοποιηθεί και έχουν μεταφερθεί και αποθηκευθεί χωριστά από τα κρέατα τα οποία δεν προορίζονται για αποστολή εκτός των περιοχών που αναφέρονται στο παράρτημα Ι·
β) νωπά κρέατα που λαμβάνονται από ζώα τα οποία έχουν εκτραφεί εκτός των περιοχών του παραρτήματος Ι και παραρτήματος ΙΙ και έχουν μεταφερθεί, κατά παρέκκλιση από το άρθρο 1 παράγραφος 1, απευθείας και υπό επίσημο έλεγχο, μέσα σε σφραγισμένα μεταφορικά μέσα, σε σφαγείο ευρισκόμενο εντός της περιοχής που αναφέρεται στο παράρτημα Ι, εκτός της προστατευτικής ζώνης προς άμεση σφαγή τα κρέατα αυτά διοχετεύονται μόνο στην εγχώρια αγορά του Ηνωμένου Βασιλείου·
γ) νωπά κρέατα που λαμβάνονται από εγκαταστάσεις τεμαχισμού που βρίσκονται στην περιοχή που εμφαίνεται στο παράρτημα Ι υπό τους ακόλουθους όρους:
- μόνον νωπά κρέατα, όπως περιγράφονται στις υποπαραγράφους α) και β) ή νωπά κρέατα που λαμβάνονται από ζώα που έχουν εκτραφεί και σφαγεί εκτός της περιοχής που αναφέρεται στο παράρτημα Ι θα τυγχάνουν επεξεργασίας στην εν λόγω εγκατάσταση,
- όλα αυτά τα νωπά κρέατα πρέπει να φέρουν υγειονομική σήμανση σύμφωνα με το κεφάλαιο ΧΙ του παραρτήματος Ι της οδηγίας 64/433/ΕΟΚ(11), περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων,
- η εγκατάσταση θα λειτουργεί υπό αυστηρό κτηνιατρικό έλεγχο,
- τα νωπά κρέατα πρέπει να ταυτοποιούνται σαφώς και να μεταφέρονται και αποθηκεύονται χωριστά από κρέατα τα οποία δεν προορίζονται για μέρη της Κοινότητας ευρισκόμενα εκτός των περιοχών που αναφέρονται στο παράρτημα Ι,
- ο έλεγχος της τήρησης των ανωτέρω παρατιθέμενων προϋποθέσεων πρέπει να διεξάγεται από την αρμόδια αρχή υπό την ευθύνη των κεντρικών κτηνιατρικών αρχών, οι οποίες διαβιβάζουν στα λοιπά κράτη μέλη και στην Επιτροπή κατάλογο των εγκαταστάσεων εκείνων τις οποίες ενέκριναν κατ' εφαρμογή των διατάξεων της παρούσας απόφασης.
3. Το κρέας που παραδίδεται προς μεταφορά από το Ηνωμένο Βασίλειο προς τα άλλα κράτη μέλη πρέπει να συνοδεύεται από πιστοποιητικό επίσημου κτηνίατρου. Στο πιστοποιητικό αυτό αναγράφεται η ακόλουθη πρόταση:"Κρέας ανταποκρινόμενο στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
Άρθρο 3
1. Το Ηνωμένο Βασίλειο δεν επιτρέπει την αποστολή προϊόντων κρέατος βοοειδών, αιγοπροβάτων, χοίρων και άλλων δίχηλων ζώων, τα οποία προέρχονται από τα τμήματα εκείνα του Ηνωμένου Βασιλείου που αναγράφονται στο παράρτημα Ι ή που έχουν παρασκευασθεί χρησιμοποιώντας κρέας από ζώα που κατάγονται από τα εν λόγω τμήματα του Ηνωμένου Βασιλείου.
2. Οι περιορισμοί που αναφέρονται στην παράγραφο 1 δεν ισχύουν για τα προϊόντα κρέατος που έχουν υποβληθεί σε μία από τις επεξεργασίας οι οποίες ορίζονται στο άρθρο 4 παράγραφος 1 της οδηγίας 80/215/ΕΟΚ του Συμβουλίου(12), όπως τροποποιήθηκε τελευταία από την οδηγία 91/687/ΕΟΚ του Συμβουλίου(13), ή στα προϊόντα με βάση το κρέας όπως ορίζονται στην οδηγία 77/99/ΕΟΚ του Συμβουλίου(14), όπως τροποποιήθηκε τελευταία από την οδηγία 97/76/ΕΚ του Συμβουλίου(15), περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας, τα οποία έχουν υποβληθεί σε τέτοια επεξεργασία ώστε η τιμή του pH σε όλη τους τη μάζα να μην υπερβαίνει το 6.
3. Οι απαγορεύσεις της παραγράφου 1 δεν ισχύουν για:
α) τα προϊόντα κρέατος που παρασκευάσθηκαν από κρέας που παράχθηκε από δίχηλα ζώα που εσφάγησαν προ της 1ης Φεβρουαρίου 2001, υπό τον όρο ότι τα προϊόντα με βάση το κρέας έχουν ταυτοποιηθεί σαφώς και μετά την ημερομηνία αυτή έχουν μεταφερθεί και αποθηκευθεί χωριστά από προϊόντα με βάση το κρέας τα οποία δεν προορίζονται για μέρη της Κοινότητας ευρισκόμενα εκτός των περιοχών που αναφέρονται στο παράρτημα Ι·
β) προϊόντα με βάση το κρέας που παρασκευάζονται σε εγκαταστάσεις υπό τους ακόλουθους όρους:
- όλα τα νωπά κρέατα που χρησιμοποιούνται στην εγκατάσταση πρέπει να πληρούν τους όρους του άρθρου 2 παράγραφος 2,
- όλα τα προϊόντα με βάση το κρέας που χρησιμοποιούνται για την παρασκευή του τελικού προϊόντος ανταποκρίνονται στις προϋποθέσεις της παραγράφου α) ή έχουν παρασκευασθεί από νωπά κρέατα που έχουν ληφθεί από ζώα τα οποία έχουν εκτραφεί και σφαγεί εκτός της περιοχής που αναφέρεται στο παράρτημα Ι,
- όλα τα προϊόντα με βάση το κρέας πρέπει να φέρουν την υγειονομική σήμανση που προβλέπεται στο κεφάλαιο VII του παραρτήματος Α της οδηγίας 77/99/ΕΟΚ,
- η σχετική εγκατάσταση λειτουργεί υπό αυστηρό κτηνιατρικό έλεγχο,
- τα προϊόντα με βάση το κρέας πρέπει να έχουν ταυτοποιηθεί σαφώς και να έχουν μεταφερθεί και αποθηκευθεί χωριστά από κρέατα και προϊόντα κρέατος τα οποία δεν προορίζονται για μέρη της Κοινότητας ευρισκόμενα εκτός των περιοχών που αναφέρονται στο παράρτημα Ι,
- ο έλεγχος της τήρησης των ανωτέρω παρατιθέμενων προϋποθέσεων πρέπει να διεξάγεται από την αρμόδια αρχή υπό την ευθύνη των κεντρικών κτηνιατρικών αρχών, οι οποίες διαβιβάζουν στα λοιπά κράτη μέλη και στην Επιτροπή κατάλογο των εγκαταστάσεων εκείνων τις οποίες ενέκριναν κατ' εφαρμογή των διατάξεων της παρούσας απόφασης·
γ) τα προϊόντα με βάση το κρέας που έχουν παρασκευασθεί σε τμήματα της επικράτειας, τα οποία δεν συμπεριλαμβάνονται στο παράρτημα Ι, με τη χρησιμοποίηση κρέατος που ελήφθη πριν από την 1η Φεβρουαρίου 2001 από τμήματα της επικράτειας που συμπεριλαμβάνονται στο παράρτημα Ι, υπό τον όρο ότι το κρέας και τα προϊόντα κρέατος έχουν σαφώς ταυτοποιηθεί και μεταφερθεί και αποθηκευθεί χωριστά από το κρέας και τα προϊόντα κρέατος τα οποία δεν προορίζονται για αποστολή εκτός των περιοχών που αναφέρονται στο παράρτημα Ι.
4. Τα προϊόντα κρέατος που παραδίδονται προς μεταφορά από το Ηνωμένο Βασίλειο προς άλλα κράτη μέλη πρέπει να συνοδεύονται από πιστοποιητικό επίσημου κτηνίατρου. Στο πιστοποιητικό αυτό αναγράφεται η ακόλουθη πρόταση:"Προϊόντα κρέατος ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
5. Kατά παρέκκλιση των διατάξεων της παραγράφου 4, στην περίπτωση προϊόντων κρέατος τα οποία πληρούν τις απαιτήσεις της παραγράφου 2 και παραδίδονται προς μεταφορά σε ερμητικώς σφραγισμένα δοχεία, αρκεί στο εμπορικό παραστατικό που συνοδεύει το φορτίο να δηλώνεται η συμμόρφωση προς τις απαιτούμενες προϋποθέσεις επεξεργασίας όπως παρατίθενται στην παράγραφο 2, επικυρωμένη σύμφωνα με το άρθρο 9.
Άρθρο 4
1. Το Ηνωμένο Βασίλειο δεν επιτρέπει την αποστολή γάλακτος για ανθρώπινη και μη κατανάλωση από τα τμήματα της επικράτειάς της που αναγράφονται στο παράρτημα Ι.
2. Οι απαγορεύσεις της παραγράφου 1 δεν ισχύουν για το γάλα για ανθρώπινη και μη κατανάλωση το οποίο υποβλήθηκε τουλάχιστον σε:
α) αρχική παστερίωση σύμφωνα με τις προδιαγραφές που καθορίζονται στο κεφάλαιο 1 παράγραφος 3 στοιχείο β), της οδηγίας 92/118/ΕΟΚ, την οποία ακολουθεί δεύτερη θερμική επεξεργασία με παστερίωση σε υψηλή θερμοκρασία, επεξεργασία UHT, αποστείρωση ή διαδικασία αφυδάτωσης η οποία περιλαμβάνει θερμική επεξεργασία ισοδύναμου αποτελέσματος με μία εκ των ανωτέρω· ή
β) αρχική παστερίωση σύμφωνα με τις προδιαγραφές που καθορίζονται στο κεφάλαιο 1 παράγραφος 3 στοιχείο β), της οδηγίας 92/118/ΕΟΚ, σε συνδυασμό με επεξεργασία με την οποία το pH μειώνεται κάτω του 6 και διατηρείται στο επίπεδο αυτό επί μία τουλάχιστον ώρα.
3. Οι απαγορεύσεις της παραγράφου 1 δεν ισχύουν για το γάλα που παρασκευάζεται σε εγκαταστάσεις που βρίσκονται στις περιοχές που εμφαίνονται στο παράρτημα Ι υπό τους ακόλουθους όρους:
α) όλο το γάλα που χρησιμοποιείται στην εγκατάσταση οφείλει είτε να πληροί τους όρους της παραγράφου 2 είτε να λαμβάνεται από ζώα εκτός της περιοχής που αναφέρεται στο παράρτημα 1,
β) η εγκατάσταση θα λειτουργεί υπό αυστηρό κτηνιατρικό έλεγχο,
γ) το γάλα πρέπει να είναι σαφώς ταυτοποιημένο και να μεταφέρεται και αποθηκεύεται χωριστά από γάλα και γαλακτοκομικά προϊόντα που δεν προορίζονται για μέρη της Κοινότητας ευρισκόμενα εκτός των περιοχών που αναφέρονται στο παράρτημα Ι,
δ) η μεταφορά του ανεπεξέργαστου γάλακτος από εκμεταλλεύσεις ευρισκόμενες εκτός των περιοχών που αναφέρονται στο παράρτημα Ι προς τις προαναφερόμενες εγκαταστάσεις διενεργείται με οχήματα τα οποία έχουν προηγουμένως υποβληθεί σε καθαρισμό και απολύμανση και δεν ήλθαν, στη συνέχεια, σε επαφή με εκμεταλλεύσεις στις περιοχές που αναφέρονται στο παράρτημα Ι, οι οποίες να εκτρέφουν είδη ζώων που μπορούν να προσβληθούν από αφθώδη πυρετό,
ε) ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών οι οποίες και διαβιβάζουν στα λοιπά κράτη μέλη και την Επιτροπή κατάλογο των εγκαταστάσεων τις οποίες έχουν εγκρίνει κατ' εφαρμογή των εν λόγω διατάξεων.
4. Το γάλα που παραδίδεται προς μεταφορά από το Ηνωμένο Βασίλειο προς άλλα κράτη μέλη πρέπει να συνοδεύεται από επίσημο πιστοποιητικό. Στο πιστοποιητικό αναγράφεται η ακόλουθη πρόταση:"Γάλα ανταποκρινόμενο στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
5. Kατά παρέκκλιση των διατάξεων της παραγράφου 4, στην περίπτωση γάλακτος το οποίο πληροί τις απαιτήσεις της παραγράφου 2 στοιχείο α) ή β) και παραδίδεται προς μεταφορά σε ερμητικώς σφραγισμένα δοχεία ή έχει υποστεί επεξεργασία σε αυτόματο σύστημα παραγωγής που διασφαλίζει την τήρηση και καταγραφή των προτύπων επεξεργασίας, αρκεί στο εμπορικό παραστατικό που συνοδεύει το φορτίο να δηλώνεται η συμμόρφωση προς τις απαιτούμενες προϋποθέσεις επεξεργασίας όπως παρατίθενται στην παράγραφο 2 στοιχείο α) ή β), επικυρωμένη σύμφωνα με το άρθρο 9.
Άρθρο 5
1. Το Ηνωμένο Βασίλειο δεν επιτρέπει την αποστολή γαλακτοκομικών προϊόντων για ανθρώπινη και μη κατανάλωση από τα τμήματα εκείνα της επικράτειάς της που αναγράφονται στο παράρτημα Ι.
2. Οι απαγορεύσεις της παραγράφου 1 δεν ισχύουν για:
α) γαλακτοκομικά προϊόντα που παρήχθησαν πριν από την 1η Φεβρουαρίου 2001·
β) γαλακτοκομικά προϊόντα που παρασκευάστηκαν από γάλα το οποίο ανταποκρίνεται στις διατάξεις του άρθρου 4 παράγραφος 2 ή 3·
γ) γαλακτοκομικά προϊόντα που υποβλήθηκαν σε θερμική επεξεργασία σε θερμοκρασία τουλάχιστον 71,7 °C επί 15 δευτερόλεπτα κατ' ελάχιστο, εφόσον η επεξεργασία αυτή δεν ήταν αναγκαία για τελειωμένα προϊόντα των οποίων τα συστατικά πληρούν τις αντίστοιχες προϋποθέσεις υγείας των ζώων που καθορίζονται στην παρούσα απόφαση.
3. Οι απαγορεύσεις της παραγράφου 1 δεν ισχύουν για:
α) γαλακτοκομικά προϊόντα που παρασκευάστηκαν σε εγκαταστάσεις που βρίσκονται στις περιοχές που εμφαίνονται στο παράρτημα Ι, υπό τους ακόλουθους όρους:
- όλο το γάλα που χρησιμοποιείται στην εγκατάσταση είτε πληροί τους όρους του άρθρου 4 παράγραφος 2 είτε λαμβάνεται από ζώα ευρισκόμενα εκτός της περιοχής που αναφέρεται στο παράρτημα Ι,
- όλα τα γαλακτοκομικά προϊόντα που χρησιμοποιούνται για την παραγωγή του τελικού προϊόντος είτε πληρούν τους όρους της παραγράφου 2 είτε παρασκευάζονται από γάλα ζώων που ευρίσκονται εκτός της περιοχής που αναφέρεται στο παράρτημα Ι,
- η εγκατάσταση λειτουργεί υπό αυστηρό κτηνιατρικό έλεγχο,
- τα γαλακτοκομικά προϊόντα πρέπει να είναι σαφώς ταυτοποιημένα και να έχουν μεταφερθεί και αποθηκευθεί χωριστά από το γάλα και τα γαλακτοκομικά προϊόντα τα οποία δεν προορίζονται για μέρη της Κοινότητας ευρισκόμενα εκτός των περιοχών που αναφέρονται στο παράρτημα Ι,
- ο έλεγχος της τήρησης των ανωτέρω παρατιθέμενων προϋποθέσεων πρέπει να διεξάγεται από την αρμόδια αρχή υπό την ευθύνη των κεντρικών κτηνιατρικών αρχών, οι οποίες διαβιβάζουν στα λοιπά κράτη μέλη και στην Επιτροπή κατάλογο των εγκαταστάσεων εκείνων τις οποίες ενέκριναν κατ' εφαρμογή των διατάξεων της παρούσας απόφασης·
β) γαλακτοκομικά προϊόντα που παρασκευάστηκαν στα τμήματα της επικράτειας που ευρίσκονται εκτός των περιοχών που αναφέρονται στο παράρτημα Ι, με τη χρησιμοποίηση γάλακτος που ελήφθη πριν από την 1η Φεβρουαρίου 2001 από τμήματα της επικράτειας που αναφέρονται στο παράρτημα Ι, υπό τον όρο ότι τα γαλακτοκομικά προϊόντα ταυτοποιούνται σαφώς και μεταφέρονται και αποθηκεύονται χωριστά από τα γαλακτοκομικά προϊόντα τα οποία δεν προορίζονται για αποστολή εκτός των περιοχών που αναφέρονται στο παράρτημα Ι.
4. Τα γαλακτοκομικά προϊόντα που παραδίδονται προς μεταφορά από το Ηνωμένο Βασίλειο προς άλλα κράτη μέλη πρέπει να συνοδεύονται από επίσημο πιστοποιητικό. Στο πιστοποιητικό αναγράφεται η ακόλουθη πρόταση:"Γαλακτοκομικά προϊόντα ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
5. Kατά παρέκκλιση των διατάξεων της παραγράφου 4, στην περίπτωση γαλακτοκομικών προϊόντων τα οποία πληρούν τις απαιτήσεις της παραγράφου 2 και παραδίδονται προς μεταφορά σε ερμητικώς σφραγισμένα δοχεία ή έχουν υποστεί επεξεργασία σε αυτόματο σύστημα παραγωγής που διασφαλίζει την τήρηση και καταγραφή των προτύπων επεξεργασίας, αρκεί στο εμπορικό παραστατικό που συνοδεύει το φορτίο να δηλώνεται η συμμόρφωση προς τις προϋποθέσεις όπως παρατίθενται στην παράγραφο 2, επικυρωμένη σύμφωνα με το άρθρο 9.
Άρθρο 6
1. Το Ηνωμένο Βασίλειο δεν επιτρέπει την αποστολή σπέρματος, ωαρίων και εμβρύων βοοειδών, αιγοπροβάτων, χοίρων, και άλλων δίχηλων ζώων, από τα τμήματα εκείνα της επικράτειάς της που αναγράφονται στο παράρτημα Ι προς άλλα μέρη του Ηνωμένου Βασιλείου.
2. Το Ηνωμένο Βασίλειο δεν αποστέλλει σπέρμα, ωάρια και έμβρυα βοοειδών, αιγοπροβάτων, χοίρων και άλλων δίχηλων ζώων από τα τμήματα εκείνα της επικράτειάς της που αναγράφονται στα παραρτήματα Ι και ΙΙ.
3. Η απαγόρευση αυτή δεν ισχύει για το κατεψυγμένο σπέρμα, ωάρια και έμβρυα βοοειδών, που έχουν παραχθεί πριν την 1η Φεβρουαρίου 2001.
4. Στο υγειονομικό πιστοποιητικό που προβλέπεται στην οδηγία 88/407/ΕΟΚ του Συμβουλίου(16), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και το οποίο συνοδεύει κατεψυγμένο σπέρμα βοοειδών που έχει παραδοθεί προς μεταφορά από το Ηνωμένο Βασίλειο προς άλλα κράτη μέλη, αναγράφεται η ακόλουθη πρόταση:"Κατεψυγμένο σπέρμα βοοειδών ανταποκρινόμενο στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
5. Στο υγειονομικό πιστοποιητικό το οποίο προβλέπεται στην οδηγία 88/556/ΕΟΚ του Συμβουλίου(17), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και το οποίο συνοδεύει έμβρυα βοοειδών που έχουν παραδοθεί προς μεταφορά από το Ηνωμένο Βασίλειο προς άλλα κράτη μέλη, αναγράφεται η ακόλουθη πρόταση:"Έμβρυα βοοειδών ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
Άρθρο 7
1. Το Ηνωμένο Βασίλειο δεν επιτρέπει την αποστολή δερμάτων και προβιών βοοειδών, αιγών, προβάτων, χοίρων και άλλων δίχηλων ζώων, από τα τμήματα εκείνα της επικράτειάς της που αναγράφονται στο παράρτημα Ι.
2. Η απαγόρευση αυτή δεν ισχύει για δέρματα και προβιές τα οποία παρήχθησαν πριν από την 1η Φεβρουαρίου 2001 ή τα οποία πληρούν τις απαιτήσεις της παραγράφου 1 στοιχείο α), περιπτώσεις 2 έως 5 ή της παραγράφου 1 στοιχείο β), περιπτώσεις 3 και 4 του κεφαλαίου 3 του παραρτήματος Ι της οδηγίας 92/118/ΕΟΚ. Πρέπει να λαμβάνεται μέριμνα ώστε να γίνεται πραγματικός διαχωρισμός μεταξύ των κατεργασμένων και των ακατέργαστων δερμάτων.
3. Το Ηνωμένο Βασίλειο εξασφαλίζει ότι τα δέρματα και οι προβιές βοοειδών, αιγών, προβάτων, χοίρων και άλλων δίχηλων ζώων, που αποστέλλονται σε άλλα κράτη μέλη, συνοδεύονται από πιστοποιητικό στο οποίο αναγράφεται η ακόλουθη πρόταση:"Δέρματα και προβιές ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
4. Kατά παρέκκλιση των διατάξεων της παραγράφου 3, στην περίπτωση δερμάτων και προβιών τα οποία πληρούν τις απαιτήσεις της παραγράφου 1 στοιχείο α) εδάφια 2 έως 5 του κεφαλαίου 3 του παραρτήματος I της οδηγίας 92/118/ΕΟΚ, αρκεί να συνοδεύονται από εμπορικό παραστατικό στο οποίο δηλώνεται η συμμόρφωση προς τις προϋποθέσεις επεξεργασίας που απαιτούνται στην παράγραφο 1 στοιχείο α) εδάφια 2 έως 5 του κεφαλαίου 3 του παραρτήματος I της οδηγίας 92/118/ΕΟΚ.
5. Kατά παρέκκλιση των διατάξεων της παραγράφου 3, στην περίπτωση δερμάτων και προβιών τα οποία πληρούν τις απαιτήσεις της παραγράφου 1 στοιχείο β) εδάφια 3 και 4 του κεφαλαίου 3 του παραρτήματος I της οδηγίας 92/118/ΕΟΚ, αρκεί στο εμπορικό παραστατικό που συνοδεύει το φορτίο να δηλώνεται η συμμόρφωση προς τις προϋποθέσεις που απαιτούνται για την επεξεργασία όπως παρατίθενται στην παράγραφο 1 στοιχείο β) εδάφια 3 και 4 του κεφαλαίου 3 του παραρτήματος I της οδηγίας 92/118/ΕΟΚ, επικυρωμένη σύμφωνα με το άρθρο 9.
Άρθρο 8
1. Το Ηνωμένο Βασίλειο δεν επιτρέπει την αποστολή ζωικών προϊόντων προερχομένων από βοοειδή, πρόβατα, αίγες, χοίρους και άλλα δίχηλα, τα οποία δεν αναφέρονται στα άρθρα 2, 3, 4, 5, 6 και 7 και παρήχθησαν μετά την 1η Φεβρουαρίου 2001 από τα τμήματα εκείνα της επικράτειάς της που αναγράφονται στο παράρτημα Ι.
2. Οι απαγορεύσεις της παραγράφου 1 δεν ισχύουν για:
α) ζωικά προϊόντα που αναφέρονται στην παράγραφο 1, τα οποία έχουν υποβληθεί σε:
- θερμική επεξεργασία εντός ερμητικώς σφραγισμένου δοχείου με τιμή Fo 3,00 ή ανώτερη, ή
- θερμική επεξεργασία κατά την οποία η εσωτερική θερμοκρασία του προϊόντος υψώνεται μέχρι τους 70 °C τουλάχιστον·
β) αίμα και προϊόντα αίματος όπως ορίζονται στο κεφαλαίο 7 του παραρτήματος Ι της οδηγίας 92/118/ΕΟΚ του Συμβουλίου, τα οποία έχουν υποβληθεί σε:
- θερμική επεξεργασία σε θερμοκρασία 65 °C τουλάχιστον επί τρεις ώρες, την οποία ακολουθεί έλεγχος αποτελεσματικότητας,
- ακτινοβόληση έντασης 2,5 megarads ή με ακτίνες γάμμα, την οποία ακολουθεί έλεγχος αποτελεσματικότητας,
- μεταβολή του pH σε pH 5 ή χαμηλότερο τουλάχιστον επί δύο ώρες, την οποία ακολουθεί έλεγχος αποτελεσματικότητας·
γ) λαρδί και τετηγμένα λίπη τα οποία έχουν υποβληθεί σε θερμική επεξεργασία όπως προδιαγράφεται την παράγραφο 2 στοιχείο α) του κεφαλαίου 9 του παραρτήματος I της οδηγίας 92/118/ΕΟΚ·
δ) έντερα ζώων στα οποία ισχύουν καταναλογία οι διατάξεις της παραγράφου B του κεφαλαίου 2 του παραρτήματος I της οδηγίας 92/118/ΕΟΚ·
ε) μαλλί προβάτου και τρίχες μηρυκαστικών που δεν έχουν υποστεί καμία επεξεργασία, είναι ξηρά και σε ασφαλή, κλειστή συσκευασία·
στ) ημυδαρείς και αποξηραμένες τροφές ζώων συντροφιάς οι οποίες πληρούν τις απαιτήσεις αντιστοίχως των παραγράφων 2 και 3 του κεφαλαίου 4 του παραρτήματος Ι της οδηγίας 92/118/ΕΟΚ·
ζ) σύνθετα προϊόντα, τα οποία δεν έχουν υποβληθεί σε περαιτέρω επεξεργασία, που περιέχουν προϊόντα ζωικής προέλευσης, εφόσον η επεξεργασία αυτή δεν ήταν αναγκαία για τελειωμένα προϊόντα των οποίων τα συστατικά πληρούν τις αντίστοιχες προϋποθέσεις υγείας των ζώων που καθορίζονται στην παρούσα απόφαση.
3. Το Ηνωμένο Βασίλειο εξασφαλίζει ότι τα προαναφερόμενα στην παράγραφο 2 ζωικά προϊόντα συνοδεύονται, όταν αποστέλλονται σε άλλα κράτη μέλη, από επίσημο πιστοποιητικό στο οποίο αναγράφεται η ακόλουθη πρόταση:"Ζωικά προϊόντα ανταποκρινόμενα στις διατάξεις της αποφάσεως 2001/172/ΕΚ της Επιτροπής, της 1ης Μαρτίου 2001, σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο."
4. Κατά παρέκκλιση των διατάξεων της παραγράφου 3, στην περίπτωση προϊόντων που αναφέρονται στην παράγραφο 2 στοιχεία β), γ), δ) και ε), αρκεί να επικυρώνεται σύμφωνα με το άρθρο 9 η συμμόρφωση προς τις προϋποθέσεις επεξεργασίας που δηλώνεται στο εμπορικό παραστατικό το οποίο απαιτείται σύμφωνα με την αντίστοιχη κοινοτική νομοθεσία.
Άρθρο 9
Όποτε γίνεται παραπομπή στο παρόν άρθρο, οι αρμόδιες αρχές του Ηνωμένου Βασιλείου διασφαλίζουν ότι το εμπορικό παραστατικό που απαιτείται από την κοινοτική νομοθεσία για το ενδοκοινοτικό εμπόριο επικυρώνεται με την επισύναψη αντιγράφου επίσημου πιστοποιητικού στο οποίο αναφέρεται ότι η παραγωγική διαδικασία ελέγχθηκε και διαπιστώθηκε ότι ανταποκρίνεται προς τις ενδεδειγμένες απαιτήσεις της κοινοτικής νομοθεσίας και είναι κατάλληλη για την καταστροφή του ιού του αφθώδους πυρετού και ότι έχουν προβλεφθεί διατάξεις για την αποφυγή της πιθανής επιμόλυνσης με τον ιό του αφθώδους πυρετού μετά την επεξεργασία.
Η επαληθευτική αυτή πιστοποίηση της παραγωγικής διαδικασίας περιέχει αναφορά στην παρούσα απόφαση, ισχύει για 30 ημέρες, αναφέρει την ημερομηνία λήξης και ανανεώνεται μετά την επιθεώρηση της κτηνοτροφικής μονάδας.
Άρθρο 10
Το Ηνωμένο Βασίλειο εξασφαλίζει ότι μετά από κάθε μεταφορά ζώντων ζώων, τα χρησιμοποιηθέντα οχήματα καθαρίζονται και απολυμαίνονται, και παρέχει αποδείξεις σχετικά με την εν λόγω απολύμανση.
Άρθρο 11
1. Τα άλλα κράτη μέλη εκτός του Ηνωμένου Βασιλείου δεν επιτρέπουν την αποστολή ζώντων ζώων των ευπαθών ειδών στο τμήμα εκείνο της επικράτειας του Ηνωμένου Βασιλείου το οποίο αναγράφεται στο παράρτημα I.
2. Με την επιφύλαξη των μέτρων που έχουν ήδη ληφθεί από τα κράτη μέλη, τα άλλα κράτη μέλη εκτός του Ηνωμένου Βασιλείου λαμβάνουν οποιοδήποτε προφυλακτικό μέτρο, συμπεριλαμβανομένης της απομόνωσης των ευπαθών ζώων και της προληπτικής σφαγής αιγοπροβάτων, ελαφιών και καμηλοειδών τα οποία αποστέλλονται από το Ηνωμένο Βασίλειο στο διάστημα μεταξύ 1ης και 21ης Φεβρουαρίου 2001.
Τα προφυλακτικά μέτρα που αναφέρονται στο ανωτέρω πρώτο εδάφιο λαμβάνονται υπό την επιφύλαξη των διατάξεων του άρθρου 6 της απόφασης 90/424/ΕΟΚ του Συμβουλίου(18), όπως τροποποιήθηκε τελευταία από την απόφαση 2001/12/EΚ(19).
Άρθρο 12
Καταργείται η απόφαση 2001/145/EΚ της Επιτροπής.
Άρθρο 13
Τα κράτη μέλη τροποποιούν τα μέτρα που εφαρμόζουν στο εμπόριο κατά τρόπο που τα τελευταία αυτά να συνάδουν με την παρούσα απόφαση. Ενημερώνουν αμέσως την Επιτροπή σχετικά.
Άρθρο 14
Η παρούσα απόφαση ισχύει μέχρι τα μεσάνυχτα της 9ης Μαρτίου 2001.
Άρθρο 15
Η παρούσα απόφαση απευθύνεται στα κράτη μέλη.
Βρυξέλλες, 1 Μαρτίου 2001.

Labels: 3
17
18
6